Flest bendir til þess að peningastefnunefnd Seðlabankans hækki stýrivexti í fyrramálið. Hagfræðingur segir að það sé einungis spurning hve mikil hækkunin verður.
Samkvæmt nýjustu mælingum er verðbólgan 7,2 sjö komma tvö prósent. Það er langt yfir 2,5 tveggja komma fimm prósenta verðbólgumarkmiði Seðlabankans. Stýrivextir eru nú tvö komma sjötíu og fimm 2,75 prósent. Jón Bjarki Bentsson, aðalhagfræðingur Íslandsbanka, telur að stýrivextirnir verði hækkaðir um að minnsta kosti hálft 0,5 prósentustig.
Eftir birtingu verðbólgutalna á fimmtudaginn var hafa líkurnar á meiri hækkun aukist. Það er að segja að hækkunin verði 0,75 prósentur.
Ekki sé þó hægt að útiloka að enn stærra skref verið tekið. Það sem helst komi í veg fyrir það sé hve stutt sé í næstu stýrivaxtaákvörðun.
Það getur verið heppilegra núna, þegar vextirnir eru farnir að bíta meira á íbúðalán heimilanna, að dreifa hækkunartaktinum betur og sjá þá þau áhrif raungerast með jafnari hætti.
Jón Bjarki bendir á að í greiningu Íslandsbanka sé reiknað með að verðbólgan verði rúmlega átta prósent 8% um mitt árið.
Það er auðvitað miklu meiri verðbólga heldur en Seðlabankanum er ætlað að halda verðbólgunni við, sem er tvö og hálft prósent. Þannig að það kallar á svolítið snöggt viðbragð.